రామ్ శిరోమణి వర్మ

రామ్ శిరోమణి వర్మ (5 ఆగష్టు 1975) భారతదేశానికి చెందిన రాజకీయ నాయకుడు. ఆయన శ్రావస్తి లోక్‌సభ నియోజకవర్గం నుండి రెండుసార్లు లోక్‌సభ సభ్యుడిగా ఎన్నికయ్యాడు.
 రాజకీయ జీవితం  
రామ్ శిరోమణి వర్మ బహుజన సమాజ్ పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 2019 లోక్‌సభ ఎన్నికలలో శ్రావస్తి లోక్‌సభ నియోజకవర్గం నుండి బీఎస్‌పీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి దద్దన్ మిశ్రాపై 5,320 ఓట్ల మెజారిటీతో గెలిచి తొలిసారి లోక్‌సభ సభ్యుడిగా ఎన్నికయ్యాడు. ఆయనను బహుజన సమాజ్ పార్టీలో "క్రమశిక్షణారాహిత్యం", "పార్టీ వ్యతిరేక కార్యకలాపాలు" ఆరోపణలపై బీఎస్‌పీ పార్టీ నుండి బహిష్కరించగా, ఆ తరువాత సమాజ్ వాదీ పార్టీలో చేరి 2024 లోక్‌సభ ఎన్నికలలో ఎస్‌పీ అభ్యర్థిగా పోటీ చేసి తన సమీప ప్రత్యర్థి బీజేపీ అభ్యర్థి సాకేత్ మిశ్రాపై 76,673 ఓట్ల మెజారిటీతో గెలిచి రెండోసారి లోక్‌సభ సభ్యుడిగా ఎన్నికయ్యాడు. 
మూలాలు 	   

వర్గం:1975 జననాలు
వర్గం:ఉత్తర ప్రదేశ్ నుండి ఎన్నికైన లోక్‌సభ సభ్యులు
వర్గం:ఉత్తర ప్రదేశ్ రాజకీయ నాయకులు
వర్గం:ఉత్తర ప్రదేశ్ వ్యక్తులు
వర్గం:17వ లోక్‌సభ సభ్యులు
వర్గం:18వ లోక్‌సభ సభ్యులు